
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13   	 	 	 	 	 		 
SLAVONSKI BROD    

U  I M E  R E P U B L I K E  H R V A T S K E

R J E Š E N J E


                  	TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu  predlagatelja FINANCIJSKE AGENCIJE, Regionalnog centra Zagreb, Podružnice Zagreb za otvaranje stečajnog postupka nad stečajnim dužnikom KRISTINA DRVO j.d.o.o. za proizvodnju i trgovinu, skraćena tvrtka: KRISTINA DRVO j.d.o.o., Petrinja, Vladimira Nazora 16, OIB 62414722235,, dana 15. ožujka 2018. godine

r i j e š i o    j e

 	 	I. Prijedlog Financijske agencije, Regionalnog centra Zagreb, Podružnice Zagreb za otvaranje stečajnog postupka nad  stečajnim dužnikom KRISTINA DRVO j.d.o.o. za proizvodnju i trgovinu, skraćena tvrtka: KRISTINA DRVO j.d.o.o., Petrinja, Vladimira Nazora 16, OIB 62414722235 se odbija.
 
 	 	II. Nalaže se dužniku KRISTINA DRVO j.d.o.o. za proizvodnju i trgovinu, skraćena tvrtka: KRISTINA DRVO j.d.o.o., Petrinja, Vladimira Nazora 16, OIB 62414722235 naknaditi Financijskoj agenciji nastale troškove postupka u iznosu od 175,00 Kn uplatom na račun broj HR4223900011100017042, model HR05, poziv na broj 7524005-OIB dužnika (62414722235 ), a u roku od osam dana
   	
Obrazloženje

 	 	Zaključkom poslovni broj 7/St-1203/2017-4 od 19. veljače 2018. godine, a nakon što je rješenjem Visokog trgovačkog suda Republike Hrvatske  broj 31 Su – 525/17-10 od 26. lipnja 2017. godine predmet ustupljen ovome sudu na postupanje, zakazano je i održano  ročište radi rasprave o pretpostavkama za otvaranje stečajnog postupka i očitovanja o prijedlogu za otvaranje stečajnog postupka nad stečajnim dužnikom KRISTINA DRVO j.d.o.o. za proizvodnju i trgovinu, skraćena tvrtka: KRISTINA DRVO j.d.o.o., Petrinja, Vladimira Nazora 16, OIB 62414722235 dana 15. ožujka 2018. godine, a  na temelju prijedloga za otvaranje stečajnog postupka Financijske agencije, Regionalnog centra Zagreb, Podružnice Zagreb podnesenog na temelju odredbe čl. 110. st. 1. Stečajnog zakona ( dalje: SZ, NN 71/15,104/17 ) iz kojeg proizlazi da je stečajni dužnik na dan 02. svibnja 2017. godine imao evidentirane neizvršene osnove za plaćanje u neprekinutom razdoblju od 120 dana, a u iznosu od 143.321,39 Kn i jednu zaposlenu osobu. 
 		
Broj: 7/St-1203/2017-11

 		Na ročištu je saslušan  zakonski zastupnik stečajnog dužnika Nikola Rebić  koji se  očitovao da poslovni račun stečajnog dužnika nije u blokadi od mjeseca srpnja 2017. godine, a i službenom provjerom utvrđeno je da dužnik na dan 15. ožujka 2018. godine u Očevidniku neizvršenih osnova za plaćanje Financijske agencije nema  neizvršenih osnova za plaćanje.
 		Uvidom u posljednji javno objavljeni financijski izvještaj za 2016.godinu utvrđeno je da dužnik ima  imovinu u vrijednosti od 403.462,00 Kn, a saslušanjem zakonskog zastupnika dužnika Nikole Rebić utvrđeno da se stanje imovine iskazane u tom financijskom izvještaju nije promijenilo osim u dijelu novca u blagajni koji je potrošen, te da ostala imovina ( motorna vozila, zalihe, potraživanja, kratkotrajna financijska imovina ) i dalje egzistira, da dužnik u trenutku odlučivanja o prijedlogu nema obveza, te da nije prezadužen.
	 	Kako je, dakle,  stečajni dužnik u međuvremenu postao sposoban za plaćanje, a nije utvrđen niti nastup stečajnog razloga prezaduženosti, to je na temelju odredbe čl. 128. st. 6. SZ-a odlučeno kao točci I. izreke rješenja.
 		S obzirom da je Financijska agencija podnijela prijedlog za otvaranje stečajnog postupka na temelju odredbe čl. 110. st. 1. SZ-a jer je u trenutku podnošenja prijedloga postojao stečajni razlog nesposobnosti za plaćanje propisan ovom odredbom, to je nastale troškove postupka dužan naknaditi dužnik, pa je na temelju odredbe čl. 128. st. 7. SZ-a odlučeno kao u točci II. izreke rješenja, a visina troškova utvrđena je sukladno odredbi čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka ( NN 106/15 ). 
 	  	

                 	U Slavonskom Brodu, 15. ožujka 2018. godine

           							                      Stečajna sutkinja
                      						                          Mirna Vujčić
 							
 							
      

NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana po isteku osmog 
dana od dana objave rješenja na mrežnoj stranici e-Oglasna ploča sudova. 
Žalba se podnosi  Visokom trgovačkom sudu u Zagrebu  putem ovoga suda  u tri  primjerka.
Žalba ne odgađa ovrhu rješenja.







DNA:
1. Rješenje nepravomoćno
2. Objaviti na mrežnoj stranici e- Oglasna ploča sudova
3. Dostaviti
- dužniku izravno
- Financijskoj agenciji, Regionalnom centru Zagreb

